NaiveNeuron/SloPal huggingface dataset:
Hort, Milan, podpredseda NR SR (2010-09-07):
Ďakujem. A teraz prosím spoločného spravodajcu, ktorého určil navrhnutý gestorský výbor pre hospodárstvo, výstavbu a dopravu, pána poslanca Jozefa Mikuša, aby uviedol úvodnú spravodajskú informáciu. Nech sa páči.
Osuský, Peter, poslanec NR SR (2017-12-12):
Ďakujem obidvom kolegom. Každý si v tom našiel to svoje. Ondrovi Dostálovi len môžem potvrdiť to, čo povedal, lebo takto vznikol proces, na konci ktorého je táto novela. A ako vravím, keď niekedy počujem tie slová „to vyžaduje systémové riešenie“, tak ma jíma smútok, pretože systémové riešenie znamená, že je to odsunuté „auf die lange Bank“, ako hovoria Nemci, to znamená na svätého Dindi, ako sa zase hovorilo inde. A myslím si, že tá postriekaná brána, ktorá pozerá na tisíce turistov tiahnuca, tiahnuce dole Ventúrskou, je výkričníkom o tom, že môžeme ešte počkať tri, päť, sedem rokov na komplexné riešenie, ale nemyslím si, že je to dôvodné. A pokiaľ ide o vás, pán poslanec Mizík, no, to, čoho sa dopustili Lorenz s Kalmusom, bolo postriekanie niečoho, čo by v slušnej krajine, verím, že by sme mali byť slušnou krajinou, nikdy nemalo stáť. Predstava, že by postavil niekto v rodisku Josefa Goebbelsa jeho pamätník s odôvodnením, že Josef Goebbels urobil pre svoje rodisko veľa počas éry tretej ríše, je dosť avantgardné. Ľudí, ktorí pozvali okupačné vojská, ktorí sa tomu báli a hanbili priznať, nemajú čo mať v demokratickej krajine pamätníky, ak tá krajina má súbežne zákony o zločinnom systéme, ktorý tí ľudia okrem svojej vlastizrady reprezentovali. Preto sa to nedá porovnávať s posprejovaním Národného divadla.
Pellegrini, Peter, predseda NR SR (2023-12-07):
Ďakujem veľmi pekne. Prosím, aby sme sa prezentovali a hlasovali o návrhu na pridelenie tohto návrhu zákona výborom. Skontrolujte si, prosím, každý svoje zariadenie a hlasovanie. (Hlasovanie.) Prítomných 77 poslancov, za 76, nehlasoval 1 poslanec. Konštatujem, že aj tento návrh sme schválili. Ďakujem veľmi pekne, pani spravodajkyňa. Poprosím teraz pána poslanca Justína Sedláka, aby za výbor pre hospodárske záležitosti uviedol v prvom čítaní hlasovanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve, tlač 56. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 56.)
B. Bugár, podpredseda NR SR: (2001-11-28):
Teraz dávam slovo určenému spoločnému spravodajcovi z výboru pre sociálne veci a bývanie pánovi poslancovi Štefanovi Rusnákovi a prosím ho, aby informoval Národnú radu o výsledku rokovania výborov o tomto vládnom návrhu zákona, aby odôvodnil návrh a stanovisko gestorského výboru. Nech sa páči, pán poslanec.
Kollár, Boris, predseda NR SR (2020-06-03):
Požiadam, pán poslanec, písomné vyhotovenie. Poprosím, keby ste ho predložili. Ďakujem pekne. Dávame hlasovať o prvom návrhu pána poslanca Podmanického. Navrhuje presunúť tlač 105, bod 10, na nasledujúcu schôdzu. Prosím, prezentujme sa a hlasujeme. (Hlasovanie.) Prítomných 125 poslancov, za 112, 3 proti, zdržalo sa 10. Návrh sme schválili. Dávam hlasovať o návrhu pána poslanca Mazureka ohľadne šikany. Prosím, prezentujme sa a hlasujeme. (Hlasovanie.) Prítomných 123 poslancov, za 17, proti 61, zdržalo sa 43, nehlasovali 2. Návrh sme neschválili. Ďalej hlasujeme o troch návrhoch pána poslanca Kuffu. Prvý je za vyslanie príslušníkov. Prosím, prezentujme sa a hlasujme. (Hlasovanie.) Prítomných 126 poslancov, za 15, proti 75, zdržalo sa 36. Uvedený návrh sme neschválili. Opäť hlasujeme za návrh pána poslanca Kuffu za zrušenie núdzového stavu. Prosím, prezentujme sa a hlasujeme (Hlasovanie.) Prítomných 127 poslancov, za 45, proti 57, zdržalo sa 25. Návrh sme neschválili. Hlasujeme za tretí návrh, aby pani prezidentka Zuzana Čaputová opätovne zaslala list do Rady Európy s právnym účinkom podľa čl. 18 písm. a). Prosím, prezentujme sa a hlasujeme. (Hlasovanie.) Prítomných 128, za 43, proti 31, zdržalo sa 53, nehlasoval 1. Návrh sme neschválili. Teraz, vážené dámy, vážení páni poslanci, dávam hlasovať o programe schôdzi ako celku. Prosím, prezentujme sa a hlasujeme. (Hlasovanie.) Prítomných 129 poslancov, za 121, proti žiadny, zdržali sa 8. Konštatujem, že sme program 8. schôdze Národnej rady schválili. Pani poslankyne, páni poslanci, ešte vás chcem informovať, že na základe záverov z dnešného poslaneckého grémia o prerokovaní návrhov vlády na skrátené legislatívne konania pristúpime k hlasovaniu. Ak Národná rada rozhodne o skrátených legislatívnych konaniach, bezprostredne pristúpime k prvým čítaniam o návrhoch zákonov a následne po ich prerokovaní by sme o sedemnástej hodine hlasovali. Po rokovaní príslušných výborov k vládnym návrhom zákonov v skrátenom legislatívnom konaní by sme zajtra 4. júna o 9.00 hod. pristúpili k druhým čítaniam. Je všeobecný súhlas? (Súhlasná reakcia pléna.) Ďakujem. Pani poslankyne, páni poslanci, pristúpime k prvému bodu programu, ktorým je návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov . Návrh vlády má parlamentnú tlač 117. Prosím ministra školstva, vedy, výskumu a športu Slovenskej republiky Branislava Gröhlinga, aby návrh vlády odôvodnil. Nech sa páči, pán minister, máte slovo.
Valášek, Tomáš, poslanec NR SR (2022-03-22):
Vďaka, pán predsedajúci. Začnem takou čisto ľudskou poznámkou či postrehom, je mi až ľúto, že to na vás padlo, prečítať tých 24 minút, a určite neplánujem (povedané so smiechom) vrátiť vám to na prečítanie znovu. Dokonca, naopak, poviem, že ma veľmi mrzí, že nás počúva, túto debatu, tak málo, neviem, či to ľudia, ktorí nás pozerajú na internete, vidia, ale je nás tu presne 12, ak zarátam štedro aj predsedajúceho, ktorý nemá celkom na výber. (Povedané so smiechom.) V každom prípade, keďže sa bavíme o jeden... o jednom z najdôležitejších zákonov z hľadiska dlhodobej budúcnosti a prosperity tejto krajiny, ma tá neúčasť kolegov úprimne mrzí a je dôležité, aby to odznelo. K tomu komplikovanému pozmeňovaciemu návrhu, ktorý práve zaznel, pán kolega, pán poslanec, budem sa venovať len tej časti, ktorá sa týka funkčného pôsobenia rektorov a dekanov, ktorí sú zvolení ešte podľa tých, poviem to povedzme ľudovo, že starých pravidiel. A poviem otvorene, neprekvapí vás to, nemôžem súhlasiť s tým duchom aj s tým, to, čo by bolo výsledkom vášho pozmeňovacieho návrhu, že by tam boli de facto, poviem to ľudovo, že zabetónovaní až do konca normálneho funkčného obdobia. To, o čom sa tu bavíme, je reforma – s dôrazom na slovo reforma. Keby ľudia, ktorí boli pri moci alebo vo vedení vysokých škôl, chceli, aby sa to robilo inak, a chceli, aby sa to robilo lepšie, už mali tú možnosť, už mali tú čas, ten čas, už mali tie prostriedky urobiť to inak. Súčasťou tejto reformy preto musí byť aj určitá personálna obmena. Personálna obmena predpokladá, že tie miesta sú voľné, a je hanbou mnohých rektorov vysokých škôl, oni vedia, ktorí to sú, ktorí sa na poslednú chvíľu nechali zabetónovať vo funkcii, že chcú uprieť svojim následníkom túto šancu vymeniť ich a fungovať už podľa nových pravidiel aj v novom zložení. Tento pozmeňovací návrh určite nepodporím, podporím tie návrhy, ktoré skrátia funkčné obdobie tých, ktorí boli na poslednú chvíľu zvolení podľa starých pravidiel. Vďaka.
B. Bugár, podpredseda NR SR: (2004-01-23):
(Hlasovanie.) Prítomných 133 poslancov, za návrh 68, proti 9, zdržalo sa 51 poslancov, nehlasovali 5. (Potlesk.) Páni poslanci, jednému nerozumiem, už desať takýchto návrhov sme schválili a tam ste netlieskali. Ale, samozrejme, uznesenie bolo schválené. Nech sa páči, môžeme určiť výbory, gestorský výbor, ako aj lehoty. M. Murgaš, poslanec: Ďakujem. Keďže sme schválili uznesenie, odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady č. 499 z 19. decembra 2003 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, pán predsedajúci, dajte hlasovať o mojom návrhu.
J. Ivančo, poslanec: (2007-09-13):
Pri tých osvetových zariadeniach sa trošku pozastavím a aj pri múzeách a to v tom zmysle, že  by sme nemali zákonom chrániť termín a pojem múzeum alebo osvetové stredisko. Dnes na Slovensku sú aj ďalšie inštitúcie, aj z externého prostredia, teda nie zriadené samosprávou alebo štátom, ktoré robia kvalitnú kultúru, ktoré sa starajú o zbierky, či už súkromné, alebo aj iné. A myslím si, že by sme mali hlavne chrániť majetok. A v tomto zákone sa hovorí viac o tom, aby sme nespájali, nezrušovali osvetové strediská a múzeá. Som presvedčený o tom, že pojem osvetové stredisko je svojím spôsobom trošku už prežitý a kultúru môže robiť aj iná inštitúcia s iným názvom. A je vecou samosprávy, ako si to pomenuje a komu zverí starostlivosť o regionálnu kultúru na svojej úrovni. Ďakujem pekne.
Blanár, Juraj, podpredseda NR SR (2021-03-30):
Prezentujte sa a hlasujte, vážené panie poslankyne, páni poslanci. (Hlasovanie.) 134 prítomných poslancov, jednomyseľne za hlasovalo 134 poslancov. Konštatujem, že tento návrh na pridelenie výborom sme schválili. Ďakujem, pán spravodajca. Nasleduje hlasovanie o návrhu uznesenia k návrhu k zmene Štatútu Štátnej komisie pre voľby a kontrolu financovania politických strán (tlač 412), bod 37 schváleného programu. Prosím teraz predsedu výboru pre verejnú správu a regionálny rozvoj pána poslanca Jozefa Lukáča, aby uviedol hlasovanie. (Hlasovanie o návrhu k zmene Štatútu Štátnej komisie pre voľby a kontrolu financovania politických strán , tlač 412.)
Blanár, Juraj, podpredseda NR SR (2022-09-22):
Dvanásť faktických poznámok... Môžem poprosiť? Trinásť. Uzatváram možnosť prihlásiť sa s faktickými poznámkami. Ako prvý pani poslankyňa Kozelová. Ako prvá. Nech sa páči.
Žiga, Peter, podpredseda NR SR (2024-02-15):
Ďakujem pekne, pán navrhovateľ. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Marekovi Krajčímu. Nech sa páči, pán spravodajca.
Grendel, Gábor, podpredseda NR SR (2021-07-23):
Prezentujme sa a hlasujme. (Hlasovanie.) Prítomných 110 poslancov, za 61, proti 48, nezdržal sa nikto, 1 nehlasoval. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka (tlač 622). Dávam slovo predsedovi výboru pre pôdohospodárstvo a životné prostredie pánovi poslancovi Jaroslavovi Karahutovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 622.)
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 138, za 135, proti 1, zdržali sa 3, nehlasoval 1. Konštatujem, že aj tento návrh sme schválili. Pristúpime k hlasovaniu v prvom čítaní o vládnom návrhu zákona, o niektorých opatreniach v pôsobnosti Ministerstva dopravy a výstavby Slovenskej republiky v súvislosti s ochorením COVID-19 (tlač 55). Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Ľubošovi Krajčírovi, aby uviedol hlasovanie. Pán poslanec, nech sa páči.
Šeliga, Juraj, podpredseda NR SR (2020-07-09):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie, ďakujem. Uzatváram rozpravu a vyhlasujem ju za skončenú. Prerušujem rokovanie o tomto bode programu. Teraz budeme pokračovať rokovaním o návrhu na voľbu kandidátov na členov disciplinárnych senátov . Je to tlač 168. A poprosím člena ústavnoprávneho výboru pána poslanca Marcinčina, aby návrh uviedol a uviedol stanovisko výboru, nech sa páči.
P. Hrušovský, predseda NR SR: (2005-12-14):
(Hlasovanie.) 137 prítomných, 78 za, 11 proti, 48 sa zdržalo. Návrh uznesenia Národná rada schválila. Dávam slovo teraz pani poslankyni Ľubici Navrátilovej, aby z poverenia výboru pre sociálne veci a bývanie predložila návrh uznesenia k prerokúvanému rozpočtu Sociálnej poisťovne na rok 2006. Ľ. Navrátilová, poslankyňa: Počas rozpravy nevzniesol nikto námietky voči tomuto rozpočtu ani nedal nejaké pozmeňujúce návrhy, takže, pán predseda, dajte, prosím, hlasovať o návrhu uznesenia, ktoré tvorí prílohu k spoločnej správe.
P. Paška, predseda NR SR: (2008-09-10):
(Hlasovanie.) 127 prítomných, 99 za, 26 sa zdržalo, 2 nehlasovali. Návrh sme postúpili do druhého čítania.
Šeliga, Juraj, podpredseda NR SR (2020-11-03):
Budeme hlasovať o tom, že súhlasíme s tým, aby sme tento zákon prerokovali v treťom čítaní. Prosím, prezentujme sa a hlasujme. (Hlasovanie.) Prítomných 122, za 122, proti nikto, zdržal sa nikto, hlasovali všetci. Konštatujem, že sme tento návrh zákona posunuli do tretieho čítania. A keďže v skrátenom legislatívnom konaní sa nepoužijú obmedzenia na postúpenie návrhu na tretie čítanie. Pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Nikto. Ďakujem, vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spravodajkyňa, prosím, uveďte, nech sa páči.
Hrušovský, Pavol, podpredseda NR SR (2011-03-22):
Pán poslanec Jarjabek.
Žiga, Peter, podpredseda NR SR (2024-10-23):
Z pustej stodoly hlúpa sova vyletí. Na vaše vystúpenie tri faktické poznámky. Pani poslankyňa Turčanová.
Ďuriš, Nicholsonová, Lucia, podpredsedníčka NR SR (2018-10-24):
Pán poslanec Číž, ako predsedajúca tejto schôdze vás v zmysle § 32 žiadam, aby ste sa neodchyľovali od prerokúvanej veci, som predsedajúca a vyzývam vás v zmysle rokovacieho poriadku, ktorý ste si vy schválili a ktorého obhajca ste v prvom rade vy, aby ste sa neodchyľovali vo svojej reči od prerokúvanej veci. A tým je voľba ústavných sudcov. Keď ešte chvíľu budete urážať rad radom každého v tejto rokovacej sále, tak vám zoberiem slovo. Nech sa páči.
Žiga, Peter, podpredseda NR SR (2024-05-21):
Vážené panie poslankyne, vážení páni poslanci, otváram šestnásty rokovací deň 12. schôdze Národnej rady Slovenskej republiky. Ešte pár formalít. Na dnešnom rokovacom dni o ospravedlnenie neúčasti požiadali poslanci Čaučík, Dostál, Hajko, Horecký, Kosová, Krajčí, Valášek, Vančo. Na zahraničnej pracovnej ceste je poslanec Šmilňák. Na základe záverov z poslaneckého grémia zaznie štátna hymna Slovenskej republiky. (Štátna hymna Slovenskej republiky.)
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 129 poslancov, za 120, proti nikto, zdržalo sa 8, nehlasoval 1. Sme v treťom čítaní . Otváram rozpravu v rámci tohto čítania. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Sopko, Miroslav, poslanec NR SR (2016-10-26):
Ďakujem za slovo, pani predsedajúca. Ja len krátko. Moje vystúpenie bolo o tom, že som sa snažil položiť nejaké otázky a čakám na ne odpovede, pretože naozaj som trošku zmätený z toho spôsobu, prečo práve táto novela musí prichádzať, pretože podľa mňa 20-tisíc je už dostatočne vysoký počet, prečo to musíme dvíhať na 50-tisíc, prečo by to nemohlo byť 30, 40 alebo 100. Ďakujem.
F. Mikloško, poslanec: (2005-09-22):
Chcem povedať krátku históriu. Ministerstvo spravodlivosti pripravilo zákon o zahraničných Slovákoch v dvoch alternatívach: Jedna, ktorá hovorí o tom, že tento úrad, alebo nazvime to táto inštitúcia pre zahraničných Slovákov, bude mať v rámci Úradu vlády svoje akoby oddelenie alebo odbor a na čele bude stáť splnomocnenec vlády, ktorý bude vymenúvaný a odvolávaný vládou. Druhá alternatíva, ktorú predložil pán minister spravodlivosti, bola tá, ktorá hovorí o úrade a ktorá teda zavádza nový úrad pod vládou Slovenskej republiky, kde znovu predsedu tohto úradu vymenúva a odvoláva vláda Slovenskej republiky. Vláda schválila tú prvú alternatívu, o ktorej tu hovoril pán minister Lipšic, a je to zrejme aj názor pána ministra Lipšica, má to svoje ratio a pán minister tu, samozrejme, zastáva názor vlády. Výbor Národnej rady pre vedu, vzdelanie a šport sa jednohlasne rozhodol podporiť alternatívu úradu. Zároveň tam boli prítomní aj predstavitelia zahraničných Slovákov, bola to ich veľká požiadavka, aby táto inštitúcia bola úradom. Ak hovorím, že výbor Národnej rady to jednohlasne podporil, tak by som chcel zároveň požiadať aj poslancov, aby sme vyšli v ústrety v tomto smere, aj keď to bude o niečo finančne náročnejšie, vyšli v ústrety zahraničným Slovákom, aby sme im dali túto inštitúciu, ktorá pre nich znamená aj formálne niečo, čo je ich v očiach, by som povedal, väčším materským domovom tu na Slovensku ako len nejaký odbor. Čiže v tomto smere nakoniec v hlasovaní rozhodnete, ja sa teda v tejto chvíli zastávam úradu a v zmysle toho všetkého by som prosil potom o hlasovanie. Ďakujem.
P. Paška, predseda NR SR: (2008-01-31):
Budeme pokračovať teraz vyžrebovanými otázkami, ktoré položili poslanci jednotlivým členom vlády. Ako prvá bola vyžrebovaná otázka od pána poslanca Kötelesa a je smerovaná na pána ministra hospodárstva Ľubomíra Jahnátka: „Z hľadiska vášho rezortu, aké sú možnosti na rozvoj z hospodárskeho hľadiska najzaostalejších regiónov?“ Pán minister, máte slovo.
Hort, Milan, podpredseda NR SR (2010-12-08):
Ďakujem pekne, pán minister. Zaujmite miesto určené pre navrhovateľov. A teraz dávam slovo spoločnému spravodajcovi, ktorého určil zahraničný výbor, pánovi poslancovi Pavlovi Kubovičovi, aby informoval Národnú radu o výsledku rokovania výborov a súčasne aby odôvodnil návrh a stanovisko gestorského výboru. Pán spravodajca, nech sa páči.
Martvoň, Anton, poslanec NR SR (2013-10-18):
Pán predseda, dajte, prosím, hlasovať teraz o návrhu zákona ako o celku s odporúčaním gestorského výboru schváliť.
Mihál, Jozef, poslanec NR SR (2017-02-14):
Ďakujem. Znova tu zaznel taký ten rozmer zdaňovania alebo daňových únikov, a teda mal by som sa ja trošku vyjadriť. No, sme v čase, kedy minister Kažimír tu robí zásadné opatrenia proti daňovým únikom a kolegovia sa možno nevyznajú a nevedia, ani pán Antal, hoci je súčasťou vládnej koalície, sa k tomu stavia inak, ako by sa k tomu postavil minister Kažimír, keby tu sedel. Pretože ak niekto masovo takýmto spôsobom chová psov a má na tom slušný biznis a neplatí z toho dane, tak z tohto pohľadu to jednoducho nie je v poriadku. Možno vám niečo hovorí pojem príležitostný príjem v zákone o daniach z príjmu, ktorý je oslobodený od dane do výšky 500 eur ročne. No, ale možno neviete, že daňové úrady robia doslova pohon na takéto drobné príležitostné príjmy, ktoré keď zistia pri kontrolách, že ich niekto využil, tak to preklasifikovávajú na buď príjem z podnikania, alebo na príjem zo závislej činnosti a nútia možno nejakú pani dôchodkyňu, ktorá si takto niečo drobné zarobila, aby z toho zaplatila dane. A tu hovoríme o veľmi rozsiahlych príjmoch, ktoré títo ľudia nepriznávajú. A vy tomu chcete nejakým spôsobom zabrániť? Vy chcete takýchto ľudí, pán kolega Simon, obhajovať? Ja teda určite nie.
P. Hrušovský, predseda NR SR: (2005-12-15):
(Hlasovanie.) 128 prítomných, 118 za návrh,  6 sa zdržalo, 4 nehlasovali. Návrh sme schválili. Teraz poprosím pani poslankyňu Gabániovú, ktorá ako poverená spravodajkyňa výboru predložila Národnej rade návrhy hlasovaní k predloženému návrhu poslanca Tomáša Galbavého na vydanie zákona, ktorým sa mení a dopĺňa zákon č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania, ktorý prerokúvame ako tlač 1384. Pani poslankyňa, máte slovo. Páni poslanci.
Laurenčík, Milan, podpredseda NR SR (2021-05-11):
Na faktické poznámky bude teraz reagovať pán poslanec Jozef Pročko, nech sa páči.
Laurenčík, Milan, podpredseda NR SR (2020-05-14):
Ďakujem. Tretia otázka je opäť od pána poslanca Richarda Rašiho a opäť na podpredsedníčku vlády Slovenskej republiky pre investície a informatizáciu pani Veroniku Remišovú a znie: „Pani vicepremiérka, 7. apríla 2020 ste sa pochválili, že prvá eurofondová výzva, vďaka ktorej môže Slovensko pokrývať škody spôsobené koronavírusom, je otvorená. O peniaze prostredníctvom nej mohli žiadať Ministerstvo zdravotníctva Slovenskej republiky a Hasičský a záchranný zbor. Výzva sa“ zatvára 30. apríla 2020..., „zatvárala 30. apríla 2020. Chcem sa spýtať, aké projekty v akej hodnote a akí žiadatelia ich predložili.“ Nech sa páči.
Baránik, Alojz, poslanec NR SR (2017-12-12):
Ďakujem pekne, pani podpredsedníčka. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre verejnú správu a regionálny rozvoj, za gestorský výbor navrhol ústavnoprávny výbor s tým, aby výbory prerokovali návrh ústavného zákona do 26. januára 2018 a gestorský výbor do 29. januára 2018. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
P. Hrušovský, podpredseda NR SR: (2001-11-08):
P. Števček, poslanec: Dobre si uvedomujem, že pozícia spravodajcu je prísne limitovaná a, samozrejme, ja to nechcem narušiť. Len by som chcel dodať na okraj celej záležitosti toto. Nemožno problém návrhu zákona, ani problém ľudovej umeleckej kultúry zredukovať na problematiku prepojenia alebo postavenia Lúčnice a postavenia SĽUK-u. Problém je oveľa širší. Po prvé v tom, čo hovorí pani Podhradská, v nedostatočnej legisla-tívnej iniciatíve ministerstva kultúry a po druhé aj v tom, čo spomína kolega Marián Mesiarik. Nie, ak môžem hovoriť za výbor, nevyzerá to tak, že výbor pre kultúru a médiá zahráva celú vec do autu. Sme tu, žiaľ, z výboru iba dvaja, kolega Mikloško a ja, ale výbor vychádzal z tohto stanoviska. Uvedomuje si a oceňuje úsilie pána kolegu Kalmana o vytvorenie zákona o Slovenskom ľudovom umeleckom kolektíve. Súčasne si však uvedomuje povinnosť vytvoriť podmienky nie iba pre Lúčnicu, ale pre sériu súborov ľudovej kultúry, či tanečnej alebo speváckej, alebo kombinovanej, to je jedno, v komplexe. Preto jedno z uznesení, resp. odporúčaní výboru znelo, že ministerstvo kultúry má do konca novembra tohto roku predložiť výboru legislatívny zámer možného zákona, ktorý by postihol celú problematiku, o ktorú ide. Na základe toho potom výbor, samozrejme, bude iniciovať alebo odporúčať ministerstvu kultúry, aby v priebehu januára, februára budúceho roka pripravilo prvý náčrt návrhu zákona, ktorý by tieto veci postihoval v celom komplexe problémov a perspektív. Takže toto som chcel dodať na margo prerokúvaného zákona. Samozrejme, stanovisko výboru nie je nejaké alibistické, tobôž nie zahrávacie do autu, ale ide o starostlivosť vyjadrenú naozaj v celej šírke a problematike, tak ako sa výboru javí z hľadiska perspektívy, globalizačných tendencií národov Európy. Ďakujem.
Blanár, Juraj, podpredseda NR SR (2021-12-10):
Vážené pani poslankyne, páni poslanci, poprosím vás, aby ste zaujali miesta pri svojich hlasovacích kartách. Pýtam sa ešte, ak nejakí poslanci chcú hlasovať a nachádzajú sa v blízkosti, aby sa dostavili do rokovacej sály, aby sme mohli pristúpiť k hlasovaniu o prerokovaných bodoch v prvom čítaní. (Ruch v sále.) Vážené pani poslankyne, páni poslanci, pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami (parlamentná tlač 813). Udeľujem teraz slovo spravodajcovi navrhnutého gestorským výborom pre pôdohospodárstvo a životné prostredie pánovi poslancovi Jaromírovi Šíblovi, aby hlasovanie uviedol, nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, tlač 813.)
P. Hrušovský, podpredseda NR SR: (2001-10-30):
M. Antecký, poslanec: Vážený pán podpredseda, vážená pani  ministerka, vážené kolegyne, kolegovia. Súčasnej vláde  a najmä teda rezortu pôdohospodárstva pod vedením ministra Pavla Koncoša sa podarilo naštartovať oživenie pôdohospodárskej výroby a rozvoj tým vlastne aj ekonomiky vidieka. Stretávam sa s takýmito podnikateľmi, ktorí sa odhodlali v ťažkých podmienkach na Orave a Kysuciach znova oživiť pôdohospodárstvo s problémami, ktoré ich pri tomto zaťažujú. Jednou z možností naštartovania je ďalší postup rozvoja prijateľný úver. Tento úver bol práve cez Štátny fond rozvoja pôdohospodárstva a potravinárstva. Poznám prístup súčasných bánk, kde vlastne na takéto aktivity jednoducho je úver nemožný. Pýtam sa, ako budeme riešiť rozvoj pôdohospodárstva, stavby, technológie, chovný materiál a najmä aj vysporiadanie pôdy, keď zrušíme takýto fond a nebude možnosť dostupného úveru z komerčných bánk. Ja podporujem pána poslanca Klemensa, ktorý sa vyslovil teda v prospech  nezrušenia tohoto fondu, a tak budem aj hlasovať. Ďakujem.
Borec, Tomáš, minister spravodlivosti SR (2015-11-12):
Veľmi pekne ďakujem za slovo, pán predsedajúci. Dovoľte, aby som uviedol návrh zákona, ktorým sa na účely Trestného zákona ustanovuje zoznam látok s anabolickým alebo iným hormonálnym účinkom a ktorým sa menia a dopĺňajú niektoré zákony. Tento návrh zákona bol vypracovaný a zároveň reflektuje odporúčania hodnotiacej správy Slovenskej republiky v rámci štvrtého kola vzájomných hodnotení výborom expertov Rady Európy na hodnotenie opatrení proti praniu špinavých peňazí a financovaniu terorizmu (tzv. MONEYVAL) a v neposlednom rade v súlade s čl. 125 ods. 3 Ústavy Slovenskej republiky reaguje na nález Ústavného súdu Slovenskej republiky č. PL. ÚS 10/2014, týkajúci sa získavania a oznamovania telekomunikačných údajov, ktorým Ústavný súd vyslovil nesúlad niektorých zákonov s Ústavou Slovenskej republiky, Listinou základných práv a slobôd, Dohovorom o ochrane ľudských práv a základných slobôd. Návrhom sa vykonáva aj čiastočná transpozícia smernice Európskeho parlamentu a Rady č. 2012/29 Európskej únie, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie č. 2001/220/SVV do právneho poriadku Slovenskej republiky, a to vo vzťahu k úprave procesných práv poškodených v trestnom konaní, a úplná transpozícia smernice Európskeho parlamentu a Rady 2014/62/EÚ z 15. mája 2014 o trestnoprávnej ochrane eura a ostatných mien proti falšovaniu. Tematicky by som teda ešte možno zhrnul návrh zákona asi do niekoľkých bodov s tým, že ide: 1. o riešenie problematiky falšovania liekov a boja proti nelegálnemu obchodu s látkami s hormonálnym a anabolickým účinkom, 2. riešenie problematiky tzv. cudzích bojovníkov alebo aj foreign fighters, ako zvyknú byť označovaní, 3. riešenie vybraných odporúčaní výboru MONEYVAL. 4. čiastočná transpozícia smernice 2012/29/EÚ v častiach týkajúcich sa garancie procesných práv poškodených v trestnom konaní, 5. úplná transpozícia smernice 2014/62/EÚ, 6. riešenie problematiky uchovávania a využívania tzv. prevádzkových a lokalizačných telekomunikačných údajov na účely trestného konania a mimo trestného konania. Čo sa týka stanoviska k spoločnej správe, stotožňujem sa so všetkými závermi vyplývajúcimi zo spoločnej správy výborov Národnej rady a mám za to, že ich zapracovanie prispeje k skvalitneniu novej právnej úpravy. Súčasne sa stotožňujem so spoločným hlasovaním o bodoch 1, 3 až 16 s návrhom schváliť a osobitne o bode 2 s návrhom neschváliť. Po schválení príslušných pozmeňujúcich a doplňujúcich návrhov uvedeným spôsobom odporúčam Národnej rade Slovenskej republiky schváliť vládny návrh zákona, ktorým sa na účely Trestného zákona ustanovuje zoznam látok s anabolickým alebo iným hormonálnym účinkom a ktorým sa menia a dopĺňajú niektoré zákony. Toľko úvodom. Pán predsedajúci, skončil som, ďakujem.
Osuský, Peter, poslanec NR SR (2015-10-30):
Ďakujem pekne. Ja by som sa vyjadril predovšetkým k jednému bodu, a síce k takému zakliatemu bodu, a to je 
e-Health. Počúvame o ňom roky, počúvame o jeho zmysluplnosti, výhodnosti pre pacienta, pre poisťovňu, pre vynakladanie zdrojov, pre preskripciu, pre všetko. Pravda je, že končí ďalšie volebné obdobie, treba povedať, že pán minister síce len časť z neho vládol svojmu rezortu, a nepodarilo sa odfajknúť na pomyslenej tabuli zavedenie e-Health. Neviem, ale sa možno časom dozvieme, koľko stálo zavádzanie nezavedeného e-Healthu. A považoval by som za veľmi dobré, aby, keď bude príležitosť, sme podrobili tento nekonečný proces auditu a pozreli sa, aké boli, povedané rečou Angličanov, cost and benefits z toho celého, čo sa doteraz dialo, ako ďaleko sme od reálneho výsledku a či to stálo za to. A k tomu vystúpeniu kolegu o tom, že či je dobré mať jednu poisťovňu. Viem si predstaviť, že v krajine typy Dánsko alebo Fínsko je to možná alternatíva. V krajine typu Slovensko je jedna poisťovňa s jedným Foraiom a s viacerými až mnohými tetami Ankami cesta do pekiel. Preto si myslím, že nie je našou cestou mať štátnu poisťovňu. Pretože ak si všímate, najviac a celkom výrazne dominujú práve kauzy v tých zónach, kde má štát dosah, ochrannú ruku alebo možnosť stavať paravány okolo toho. Štát v našich podmienkach je jedna z najhorších alternatív.
Laššáková, Jana, podpredsedníčka NR SR (2013-12-18):
Chcete reagovať? Tak sa prihláste. Nech sa páči, pán poslanec.
Kresák, Peter, poslanec NR SR (2018-10-24):
Ďakujem pekne za slovo. Veľmi krátko, pretože pán kolega Madej vyzval na diskusiu. Ja musím reagovať, že, žiaľ, na tú diskusiu ozaj nie je čas. Pretože diskutovať fakticky iba cez faktickú pripomienku k tejto vážnej téme sa podľa môjho názoru nedá. Preto iba veľmi stručne zopár vecí, ktoré mňa trápia na tom návrhu. V podstate upozorňujem na to, že, a povedal som to už nahlas, takže nie je to žiadne tajomstvo, že ja mám s tým návrhom problém. Ten návrh vytvára vlastne tri kategórie ústavných sudcov. Ak to prejde, ak sa to realizuje, budeme mať sudcov, ktorí boli zvolení podľa starého, štyroch na Ústavnom súde, budeme mať potom niekoľko, ix sudcov, ktorí budú zvolení deväťdesiatkou, a potom budeme mať tretiu kategóriu, ix sudcov možno, ktorých si vyberie prezident. Nerozumiem, nerozumiem tomuto deleniu. Ale najvážnejší problém mám s tými dvojičkami aj ja, pretože to je úplná zmena filozofie. Ale nejde len o tú filozofiu, ale ako to bude vyzerať v praxi. Chcel by som teda rád vidieť, že keď sa budú vyhlasovať nejaké dvojičky na jedno miesto, ktorý z tých kandidátov bude ochotný ísť ako dvojička s niekým do súťaže alebo s nejakými ďalšími dvomi, keď bude vidieť, že on tam bude do počtu, pretože vzhľadom na svoju skúsenosť a vzhľadom na svoje kvality nebude asi porovnateľný, a tí kandidáti, či chceme, alebo nechceme, nebudú rovnakí. Takže tam je obrovský problém. Kto to bude určovať, kto s kým? Neviem si to v praxi predstaviť. Naviac aj to opakovanie, neviem dokedy, neviem, či, či po treťom kole sa bude vyberať z nových kandidátov do dvojičiek. Čo sa stane, keď v tom novom kole z nových kandidátov niekto získa 90, zrazu viac ako 76, ako sa bude potom postupovať? Samozrejme, takisto mám problém aj s tým, že sa vlastne výber predsedu a podpredsedu Ústavného súdu dostáva na Ústavný súd, pretože tá téma bola dlho diskutovaná a mala by sa diskutovať najmä z pohľadu toho, aké bude dlhé funkčné obdobie. Mali sme veľa problémov, aj máme problém s tým. Ja osobne si myslím, že neni správne, a to je, samozrejme, tiež prax z ostatných krajín, keď, keď sa nestriedajú predsedovia a predsedovia. Prečo nejdeme systémom, že sa na isté obdobie vyberie predseda a potom ho nahradí druhý? To je systém, ktorý pozná aj Spolková republika, aj ďalšie krajiny. Čiže... (Prerušenie vystúpenia časomerom.)
Ľ. Jahnátek, minister hospodárstva SR: (2007-01-30):
Vážené panie poslankyne, páni poslanci, predkladám na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene niektorých zákonov, na základe Plánu legislatívnych úloh Ministerstva financií SR na rok 2006. Navrhovaná novelizácia zákona o účtovníctve vyplynula zo zavádzania novej metodiky účtovníctva v štátnej správe a samospráve s cieľom zabezpečiť kompatibilitu systému účtovníctva subjektov verejnej správy so systémami štátov Európskej únie prostredníctvom aplikácie základných princípov Medzinárodných účtovných štandardov pre verejný sektor do národných postupov účtovania a vykazovania. V súlade s čl. 41 Smernice Európskeho parlamentu a Rady č. 2006/43/ES o štatutárnom audite ročných účtovných závierok a konsolidovaných účtovných závierok sa ukladá vybraným účtovným jednotkám zriadiť výbor pre audit a dopĺňa sa obsah výročnej správy v súlade so Smernicou Európskeho parlamentu a Rady č. 2004/25/ES o ponukách na prevzatie. Súčasne sa zapracovávajú ustanovenia Smernice Európskeho parlamentu a Rady č. 2006/46/ES o ročnej účtovnej závierke niektorých typov spoločností a konsolidovaných účtovných závierkach. Ďalšími zmenami zákona sa upravujú niektoré jeho ustanovenia na základe poznatkov aplikačnej praxe. Navrhovanou novelou sa súčasne mení zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a mení zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. Proti Slovenskej republike bolo začaté konanie o porušení Zmluvy o založení Európskych spoločenstiev podľa čl. 226 Zmluvy o založení Európskych spoločenstiev v platnom znení. Komisia konštatuje, že Slovenská republika neprijala všetky zákony, iné právne predpisy a správne opatrenia potrebné na dosiahnutie súladu so Smernicou Európskeho parlamentu a Rady č. 2004/25/ES o ponukách na prevzatie. Toto nesplnenie povinnosti vyplýva z čl. 21 uvedenej smernice. Komisia v odôvodnenom stanovisku vyzýva Slovenskú republiku, aby prijala požadované opatrenia s cieľom vyhovieť jeho obsahu v lehote dvoch mesiacov od jeho doručenia, t. j. do 15. 2. 2007. Na základe uvedeného žiadam o prerokovanie predloženého návrhu, o podporu poslancov pri jeho schvaľovaní. Ďakujem pekne za slovo.
P. Hrušovský, predseda NR SR: (2004-01-22):
(Hlasovanie.) 136 prítomných, 106 za, 5 proti, 25 sa zdržalo. Návrh sme schválili. Prosím pani poslankyňu Plhákovú, aby si sadla na svoje miesto. Prosím pána poslanca Nemcsicsa, aby uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. a o zmene a doplnení niektorých zákonov . Nech sa páči, pán poslanec, máte slovo. R. Nemcsics, poslanec: Ďakujem pekne, pán predseda. Vážené kolegyne, kolegovia, páni ministri, v rozprave nezazneli žiadne návrhy, preto prosím, aby ste dali hlasovať o tom, že Národná rada Slovenskej republiky v súlade s § 73 ods. 3 písm. c) zákona o rokovacom poriadku prerokuje predložený vládny návrh zákona v druhom čítaní.
Pčolinský, Peter, podpredseda NR SR (2023-03-31):
Pýtam sa, kto sa chce prihlásiť do rozpravy ústne? Jeden pán poslanec. Uzatváram možnosť prihlásiť sa ústne, predtým ale o slovo požiadal pán spravodajca. Nech sa páči. Pán navrhovateľ aj vy chcete? V záverečnom. Nech sa páči.
Bugár, Béla, podpredseda NR SR (2016-11-23):
Nech sa páči, prezentujme sa a hlasujme. (Hlasovanie.) Prítomných 146 poslancov, za 129, 16 sa zdržali, 1 nehlasoval. Konštatujem, že sme pridelili návrh zákona výborom a takisto sme určili gestorský výbor aj lehoty potrebné na prerokovanie tohto návrhu vo výboroch. Ešte máme jedno hlasovanie, a to o návrhu rozpočtu Exportno-importnej banky na rok 2017 (tlač 288). Znovu prosím pána poslanca Ďurovčíka z výboru pre financie a rozpočet, aby teda uviedol návrh na hlasovanie. (Hlasovanie o návrhu rozpočtu Exportno-importnej banky Slovenskej republiky na rok 2017 , tlač 288.)
P. Hrušovský, podpredseda NR SR: (2002-05-28):
(Prerušenie rokovania o 18.59 hodine.)
Jurinová, Erika, podpredsedníčka NR SR (2014-07-04):
S reakciou na faktické poznámky pán poslanec Zajac.
Bugár, Béla, podpredseda NR SR (2017-02-09):
Áno, do záznamu. Ďakujem pekne. Pán poslanec Beblavý.
Ďuriš Nicholsonová, Lucia, podpredsedníčka NR SR (2018-10-19):
Áno, registrujem. A teraz dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Suchánkovi, nech sa páči.
Danko, Andrej, podpredseda NR SR (2024-09-20):
Poslanec Škripek.
Hrušovský, Pavol, podpredseda NR SR (2010-12-15):
Panie poslankyne, páni poslanci, pani poslankyňa, ja neviem odpovedať na tú vašu konkrétnu otázku, pravdepodobne každý poslanec si to bude musieť individuálne vyriešiť aj z hľadiska zmlúv, ktoré sme uzatvorili, či už s asistentmi, alebo či už s fyzickými, alebo právnickými osobami na prenájom kancelárií. Máme stanovený limit, v ktorom sa pohybujeme a tento limit je určený na to, aby sme s ním nakladali v súlade so zákonom. S faktickými poznámkami na vystúpenie pani poslankyne Gibalovej, pán poslanec Richter, nech sa páči.
Hort, Milan, podpredseda NR SR (2010-10-21):
Ďakujem. Pán Kolesík, chcete sa niečo spýtať ešte navyše? Nech sa páči.
Tankó, Viliam, poslanec NR SR (2024-01-10):
Pán poslanec Hargaš, ďakujem za vaše vecné vystúpenie. Zaujalo ma veľa momentov, vy ste spomínali, že tu chýba dialóg v parlamentu. Ten tu chýba, už jak sa nemýlim, 76 dní. Pýtame sa, ale odpovedí sa nedočkáme. Toto je tá nová politická kultúra. Nová politická kultúra je aj to, že poďme zrušiť všetko, čo funguje, a to len kvôli tomu, lebo sa odkrývajú zločiny páchané počas vlád Roberta Fica. Zrušia ÚSP, len aby pomohli svojim ľuďom. Trestný zákon má chrániť spoločenský záujem a nie záujem vládnej koalície. Zrušenie ÚŠP znamená, že ak nie ste ich človek, máte jednoducho smolu. Vládna koalícia doslova pozýva podvodníkov, zločincov, gaunerov na Slovensko, veď tu vytvárajú pre nich raj. A čo ľudia, ktorí sa stanú obeťami týchto vyvolených ľudí? Čo s nimi bude, nikto nevie. Ako sú chránení tí ľudia, ktorým reálne hrozí, že sa stanú obeťami trestnej činnosti? Ďakujem, že aj vy ste na strane čestných ľudí a snažíte sa chrániť spoločenský záujem. (Potlesk.)
Žitňanská, Lucia, poslankyňa NR SR (2014-01-31):
Ďakujem pekne. Ďakujem pekne. No, máme na tejto schôdzi dve novely Občianskeho zákonníka? Máme. Máme na tejto schôdzi dve novely zákona o ochrane spotrebiteľov? Máme. Máme na tejto schôdzi ďalšie otvorené zákony paralelne? Máme. Predložila ich tá istá vláda? Predložila ich tá istá vláda. Je rozumné to spojiť? Je rozumné to spojiť. Je rozumné vybrať tie veci, ktoré sú rozumné a nespôsobujú problémy? Je. To je môj návrh, ktorý navrhujem, hovorím, tá istá vláda, a pretože však ste to aj predstavili so štátnou tajomníčkou ministerstva spravodlivosti, však sa netvárme, že ste si proste cez Vianoce sadli a z hlavy to napísali, samozrejme, že ste pri tom komunikovali s ministerstvom spravodlivosti a robili v spolupráci s ním, však je to normálne a logické, ste vládny poslanec. Ergo tu máme dve ministerstvá, ktoré sa dotýkajú nejakým spôsobom tejto témy a evidentne to nemajú samy odkomunikované, a som rada, že to budeme komunikovať tu na pôde Národnej rady. Ale nebrala by som to s takou ľahkosťou. Paragraf 49 je proste niečo, čo máme v Občianskom zákonníku roky, odkedy vznikol, máme k tomu konštantnú judikatúru a je to niečo používané, ja proste nemôžem v kódexe brať takú ľahkosť, no tak vyhodíme 49 a dáme tam 39a, nikto nevie, aká k tomu bude judikatúra, to je absolútne proti právnej istote, preto, o to viacej v kódexoch, ja proste apelujme, apelujem na to, akože s rozvahou novelizujme tieto kódexy, pretože naozaj môžme narobiť viacej škody ako úžitku. Ešte raz ja veľmi pekne ďakujem pani podpredsedníčke Laššákovej, že sa toho ujala a že nás dá všetkých dokopy. Ďakujem.
Danko, Andrej, predseda NR SR (2018-05-28):
Ďakujem. Na vystúpenie pani poslankyňa dve faktické. Uzatváram možnosť prihlásenia s faktickými. Pani poslankyňa Grausová.
S. Kahanec, poslanec: (2007-09-04):
Pán premiér na začiatku, už pri kreovaní vlády, hovoril, že budete robiť úplne inak. Teda ak my sme robili niečo zlé, vy to budete robiť lepšie a zodpovedne. Keď tieto slová, ktoré teraz hovorím, nie sú pravdou, môžete na to neskôr ako spravodajkyňa reagovať, ale podstatné je, aby za vašimi slovami stáli skutky. My sme nedeklarovali pri iných príležitostiach, akí sme perfektní a stopercentní. Vy deklarujete, že ste stopercentní a že budete okamžite konať už pri podozreniach. Vy robíte populistickú politiku, ktorá hovorí o solidarite, ale v skutočnosti sa môžete veľmi čudovať, že aká je to solidarita. Príspevky, ktoré rozdávate, rozdávate chudobným aj bohatým, aká to je solidarita? Ďakujem pekne.
V. Veteška, podpredseda NR SR: (2004-09-22):
Prerušujem rokovanie o tomto bode programu. Budeme pokračovať bodom, ktorým je správa o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia , o ktorej budeme opätovne rokovať na základe uznesenia Národnej rady zo dňa 29. júna 2004 č. 1079. Správu ste dostali ako tlač 738 a dodatok k nej, spoločnú správu výborov máte ako tlač 738a. Slovo má minister práce, sociálnych vecí a rodiny a žiadam ho, aby predmetnú správu uviedol.
Gašpar, Tibor, podpredseda NR SR (2024-09-17):
Ďakujem spravodajkyni za informáciu. Otváram všeobecnú rozpravu. Do rozpravy som dostal jednu písomnú prihlášku – za poslanecký klub Progresívne Slovensko pani poslankyňa Stohlová. Nech sa páči, dávam vám slovo.
Hrnčiar, Andrej, podpredseda NR SR (2019-06-27):
Mne je len divné, že pán poslanec Dostál nezareagoval ako strážca rokovacieho poriadku. Takže pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy, Tak nech sa páči, pán poslanec.
Kozelová, Monika, poslankyňa NR SR (2022-06-14):
Pani poslankyňa Vaľová, jediný, kto tam robil včera cirkus, ste boli vy. Urážať generálneho riaditeľa Českej televízie, urážať pani Sámelovú zo žurnalistiky, z vysokej školy, urážať Magdu Glasnerovú, Maju Glasnerovú, ktorá postavila na nohy detskú tvorbu v Slovenskej televízii, to naozaj dokážete len vy. Len vy. Vy nemáte čo robiť vo výbore pre kultúru. Vy tej kultúre nerozumiete. Vy nepoznáte ani ľudí z kultúry. A vy do toho strkáte nos? Naozaj? (Reakcia z pléna.) Ja klamem?! Vy klamete! Po prvé. Po druhé, ten poradný orgán, lebo to je poradný orgán, to nie je orgán, ktorý vyberá riaditeľa RTVS. Takže prepáčte, ale nezavádzajte ľudí, áno? My sme chceli počuť názor odbornej komisie, ktorá naozaj bola vysoko odborná, akým spôsobom oni vidia projekty jednotlivých kandidátov a posúdiť ich vystúpenie počas, počas výberového konania. Čiže vy neklamte, prosím vás pekne a nezavádzajte tu verejnosť. To, že vy nechodíte na výbory a nechodíte, keď prídete na chvíľočku a odídete, to, že ste o tom nevedeli, je len a len váš problém. Tí, čo chodia na výbor, o tom vedeli. Ak náhodou niekto o tom nevedel, tak to len preto, že tam nebol. Mohli sme dávať námety na ľudí, ktorí mohli ísť do komisie, nebolo to rozhodnutie iba pána Čekovského. Takže naozaj, prosím vás, neklamte nabudúce.
Blaha, Ľuboš, podpredseda NR SR (2023-12-14):
Pán poslanec Štefan Kišš.
M. Číž, podpredseda NR SR: (2007-03-29):
Vážené kolegyne, kolegovia, otváram rozpravu. Nedostal som žiadnu písomnú prihlášku. Preto sa pýtam, či sa niekto chce do rozpravy prihlásiť ústne. Ak nie, uzatváram možnosť ... (Hlas z pléna.) Vy? Nech sa páči, pán spravodajca.
Paška, Pavol, predseda NR SR (2014-04-01):
Ďakujem. Prerušujem rokovanie o tomto bode programu. Obedňajšia prestávka, budeme pokračovať o druhej popoludní. (Prerušenie rokovania o 12.05 hodine.)
P. Paška, predseda NR SR: (2007-06-26):
Pán podpredseda, pokračujte, nech sa páči.
P. Hrušovský, predseda NR SR: (2005-09-23):
(Hlasovanie.) 86 prítomných, 84 za, 2 sa zdržali. Návrh sme schválili. Ďalší návrh. L. Martinčeková, poslankyňa: Teraz dajte, pán predsedajúci, hlasovať o pozmeňujúcom návrhu pána poslanca Juščíka, kde sa menia 4 body.
Pročko, Jozef, poslanec NR SR (2024-01-16):
Áno, áno, mám, mám, mám rozpravu, mám rozpravu a v rozprave na záver poviem k tretiemu čítaniu pozmeňujúci návrh, ktorý mám, technicko-legislatívneho charakteru.
Grendel, Gábor, podpredseda NR SR (2020-09-23):
Pán spravodajca, chcete zaujať stanovisko k rozprave? Pán spravodajca, chcete zaujať stanovisko k rozprave? Nie, tak pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 79/2015 o odpadoch (tlač 245). Dávam slovo poverenému členovi výboru pre pôdohospodárstvo a životné prostredie poslancovi Vladimírovi Zajačikovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z. , tlač 245.)
Kažimír, Peter, podpredseda vlády a minister financií SR (2013-10-17):
Ďakujem veľmi pekne. Dôvodom novelizácie zákona o Eximbanke je prijatie nového oznámenia Komisie, čiže ide o formu transpozície. Týmto oznámením sa reguluje štátna pomoc v oblasti krátkodobého poistenia vývozných úverov s cieľom predísť potenciálnemu narušeniu alebo odstrániť už existujúce narušenie hospodárskej súťaže na vnútornom trhu nielen medzi vývozcami v rôznych členských štátoch, ale aj medzi poisťovateľmi vývozných úverov pôsobiacich v rámci Európy ako celku. Novela zákona reaguje aj na úlohu, ktorá vyplýva nielen z programového vyhlásenia vlády, ale aj z reálnej potreby diverzifikácie našich exportných cieľov, teda z hľadiska našich exportných kapacít. Lebo z hľadiska povahy ekonomického cyklu naozaj sú časti sveta, ktoré sú v lepšej kondícii ako tie časti sveta, ktoré sú klasickými dovozcami našich výrobkov. A nechcem hovoriť toľkokrát opakovanú pravdu o tom, ako je slovenská ekonomika závislá od exportu. Čiže rozširujeme možnosti poskytovania služieb Eximbanky napríklad aj pre subdodávateľov, pre dodávateľov, ktorí exportujú, čo je významný krok. Vzhľadom na uvedené skutočnosti sa návrh novely zákona zameriava na nové vymedzenie poistných rizík, na aktualizáciu finančných nástrojov a produktov Eximbanky, na podporu exportu a na úpravu vnútorného hospodárenia Eximbanky. Toľko na úvod, ďakujem.
Šofranko, Mária, poslankyňa NR SR (2021-06-22):
Ďakujem veľmi pekne. Chcela by som odpovedať pánovi Kotlebovi, my sme tento zákon pripravovali v úzkej spolupráci s ministerstvom školstva, a teda aj so Štátnou školskou inšpekciou.